 Waxa ay sidan ku sheegatay marwo Faadumo Siciid mar ay u waramaysay warbaahinta waxaanay hadalkeeda ku bilawday sidan Waxaan u jawaabayaa gabadh aan is taahilin inaan u jawaabo oo aan mustawahayga taagnayn,laakiin ay igu qasabtay markay dadkii xabaalaha ku jiray ay soo saartay,marxuunkii Idirs Ibraahin wasiirkii xanaanada xoolaha Alle janada ha ka waraabiyo isaga iyo umadda islaamka ah bee waxii uu sameeyay iyo waxii uu qabtay anigu halkan kama wada dhamays tiri karo, waxa uu ahaa ninkii Geeska Afrikaba xoolaha u furay,Somaliland oo maxjarku waxa uu yahayba aqoon ninkii u sameeyay ayuu ahaa, waxa uu ahaa ninkii dugsiga xoolaha ee Sheekh oo la doonayay in Muqdisho laga furo ku dagaalamay ee Sheekh ka dhex furay,hadii ay leedahay marka uu Idiris wasiirka ahaa maxaad umadda wax ugu qaban wayday, anigu waxaan ahaa marwo gurigeeda fadhida oo caruurteeda korsata oo shaqadeedana iska haysata,laakiin anigu sida dumarka qaarkood intaan wafti xanaanada xoolaha ah hor kaco magaalooyinka kumaan soo wareegi jirin,mashaariic uu isagu furaayana maan odhan anigaa kuu soo furaaye sariirta sii hurud,sida dadka qaarkood,anigu waxaan ahaa marwo garanaysa in ninkeeda laga danbeeyo,waxay ahayd Aaminay markaad soo hadal qaaday odayga inaad faataxada u marto,laakiin kula yaabi maayo oo taasiba aqoon ayay u baahan tahay, taasina waa mid aan waligeed ku soo marin. 